AIŠKINAMASIS RAŠTAS

Dėl specialiojo plano „Molėtų rajono savivaldybės vietinės reikšmės viešųjų kelių tinklo išdėstymo

žemėtvarkos schemos keitimas“ patvirtinimo

 **1. Parengto tarybos sprendimo projekto tikslai ir uždaviniai**

 Specialusis planas „Molėtų rajono savivaldybės vietinės reikšmės viešųjų kelių tinklo išdėstymo žemėtvarkos schemos keitimas“ pradėtas rengti vadovaujantis Molėtų rajono savivaldybės administracijos direktoriaus 2015-07-23 įsakymu Nr. B6-723 „Dėl vietinės reikšmės viešųjų kelių tinklo išdėstymo žemėtvarkos schemos keitimo organizavimo“. Žemėtvarkos schemos rengėjas valstybės įmonės Valstybės žemės fondo Kraštotvarkos ir teritorijų planavimo skyrius. Teikiamas tvirtinti parengtas, viešai apsvarstytas, Nuolatinėje statybos komisijoje suderintas ir Nacionalinės žemės tarnybos prie Žemės ūkio ministerijos (2016-09-06 patikrinimo aktas Nr. TPA-1154-(8.30) patikrintas specialiojo teritorijų planavimo dokumentas „Molėtų rajono savivaldybės vietinės reikšmės viešųjų kelių tinklo išdėstymo žemėtvarkos schemos keitimas“, kurio planavimo tikslai -numatyti vietinės reikšmės viešųjų kelių tinklo išdėstymą ir papildymą.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymas;

 Lietuvos Respublikos teritorijų planavimo įstatymas;

 Lietuvos Respublikos teritorijos bendrasis planas, patvirtintas Lietuvos Respublikos Seimo 2002-10-29 nutarimu Nr. 9-1154;

 Utenos apskrities bendrasis (generalinis) planas, patvirtintas Lietuvos Respublikos Vyriausybės 2011-11-02 nutarimu Nr. 1318;

 Molėtų rajono teritorijos bendrasis planas, patvirtintas Molėtų rajono savivaldybės tarybos 2008-06-19 sprendimu Nr. B1-111;

 Molėtų miesto bendrasis planas, patvirtintas Molėtų rajono savivaldybės tarybos 2010-11-25 sprendimu Nr. B1-174.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės: suplanuotas vietinės reikšmės kelių tinklo išdėstymas ir papildymas, apibendrinus žemės reformos žemėtvarkos projektų sprendinius, įvertintas vietinės reikšmės kelių tinklo poreikis susisiekti tarp valstybinės reikšmės kelių ir gyvenamųjų vietovių, ūkinių ar rekreacinių objektų; yra patikslinti vietinės reikšmės kelių sąrašai, išskiriant viešuosius ir vidaus kelius; patikslinta vietinės reikšmės viešųjų kelių būklė, dangos tipas, gatvės kategorija; pažymėtos esamos automobilių stovėjimo aikštelės šalia vietinės reikšmės viešųjų kelių; pažymėta esami tiltai vietinės reikšmės viešuosiuose keliuose; įvertinta esami ir numatyta perspektyviniai pėsčiųjų, dviračių takai, automobilių stovėjimo aikštelės šalia valstybinės reikšmės kelių Molėtų mieste, miesteliuose ir kaimuose; parengta bendra viso rajono vietinės reikšmės viešųjų kelių schema bei detalizuoti miesto, miestelių ir kaimų brėžiniai.

 Neigiamų pasekmių nėra.

 Su Molėtų rajono savivaldybės vietinės reikšmės viešųjų kelių tinklo išdėstymo žemėtvarkos schema galima susipažinti Molėtų rajono savivaldybės administracijos interneto svetainėje [www.moletai.lt](http://www.moletai.lt/)

 **4. Priemonės sprendimui įgyvendinti**

 -

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Nėra.

 **6. Vykdytojai, įvykdymo terminai**

 Vykdytojai – Molėtų rajono savivaldybės administracijos Architektūros ir teritorijų planavimo skyrius, Molėtų rajono savivaldybės administracijos Statybos ir vietinio ūkio skyrius.